
REPUBLIKA HRVATSKA

OSJEČKO-BARANJSKA ŽUPANIJA

OPĆINA VUKA

Općinski načelnik

KLASA: 402-02/26-02/1
URBROJ: 2158-42-03-26-12
Vuka, 17. lipnja 2026. godine
Temeljem članka 27. Pravilnika o financiranju programa, projekata i javnih potreba sredstvima proračuna Općine Vuka («Službeni glasnik Općine Vuka» br. 10/15, 3/23) Općinski načelnik Općine Vuka donosi
Odluku

o raspodjeli financijskih sredstava za institucionalnu podršku udrugama za  2026. godinu – podrška udrugama za redovnu djelatnost 

I.

            Ovom Odlukom odobravaju se financijska sredstva udrugama za programe/projekte iz područja sporta i kulture.

II.


Financijska sredstva dodjeljuju se sljedećim udrugama:

1. Odredu rendžera Hrastovi za redovne troškove poslovanja, iznos od 250,00 eura,

2. Udruzi sindikata umirovljenika Hrvatske-Vuka za redovne troškove poslovanja iznos od 3.000,00 eura,

3. Kulturno-umjetničkom društvu „Milko Cepelić“ Vuka za potrebe redovne djelatnosti KUD-a iznos od 2.500,00 eura.

4. Boćarskom klubu Veteran-Vuka za redovne troškove poslovanja iznos od 2.600,00 eura.

5. Lovačkom društvu „Kuna“ za troškove redovne djelatnosti društva (troškove vezane za režije, plaćanje lovozakupnine i dr.) iznos od 4.000,00 eura.
III.

Udruge imaju pravo prigovora. Prigovor se može podnijeti samo zbog povrede postupka odobravanja financijskih sredstava utvrđenih Pravilnikom, te se nikako ne može podnijeti na odluku o neodobravanju sredstava ili visini dodijeljenih sredstava.


Prigovor se podnosi općinskom načelniku Općine Vuka u roku od 8 dana od dana dostave obavijesti o rezultatima natječaja.

OBRAZLOŽENJE

Javni poziv za institucionalnu podršku udrugama u 2026. godini objavljen je 29. travnja 2026. godine na web stranici općine Vuka. Do isteka roka za podnošenje prijava dostavljeno je 5 prijava.
Otvaranje i pregled prijava te ocjenjivanje programa/projekata obavilo je Povjerenstvo, imenovano od strane općinskog načelnika.

Prijave su dostavile sljedeće udruge:

1. Odred rendžera Hrastovi
2. Udruga sindikata umirovljenika Hrvatske Vuka

3. KUD Milko Cepelić

4. Boćarski klub Veteran Vuka 
5. Lovačko društvo „Kuna“

Ocjena kvalitete prijavljenih programa: Svaki član povjerenstva samostalno je ocijenio pojedinu prijavu udruga, ocjenjujući ocjenama od 1 do 5 za svako postavljeno pitanje u obrascu za procjenu. Zbrajani su pojedinačni bodovi sva tri ocjenjivača, te je izračunata aritmetička sredina tih bodova koja se unosi dolje u tablicu i predstavlja ukupan broj bodova koji je program/projekt ostvario. Za projekte i programe, koji prilikom ocjenjivanja ne ostvare minimalno 20 bodova, povjerenstvo predlaže da se ne financiraju kroz ovaj natječaj. Maksimalan broj bodova koji je svaka prijava mogla ostvariti je 40.

	KRITERIJI
	Odred Rendžera Hrastovi
	Udruga sindikata umirovljenika 
	KUD Milko Cepelić 
	Boćarski klub Veteran Vuka 
	LD Kuna Vuka

	1.
	Koliko program doprinosi afirmaciji Općine Vuka
	2,33
	3,67
	3,33
	3,33
	3,33

	2.
	Koliko je program društveno koristan?
	2,34
	3,33
	3,33
	3
	3,33

	3.
	Jesu li jasno definirani korisnici programa?
	2,67
	3
	3,33
	3
	3,33

	4.
	Programom su obuhvaćena djeca i starije osobe?
	3,33
	3,67
	3,34
	3,33
	3

	5.
	Ima li prijavitelj dovoljno iskustva i stručnog kapaciteta za provođenje planiranih programa?
	3
	3,67
	3,34
	3,67
	4

	6.
	Jesu li aktivnosti programa jasne i opravdane?
	3
	3,66
	3
	3
	3,67

	7.
	Jesu li troškovi projekta opravdani? (BODUJE SE DUPLO)
	4
	6
	6
	6,67
	6,67

	
	UKUPNO
	20,67
	27
	25,67
	26
	27,33


Podaci o troškovima projekta/programa, traženim sredstvima za financiranje te odobrenom iznosu za financiranje:

	
	Odred Rendžera Hrastovi
	Udruga sindikata umirovljenika 
	KUD Milko Cepelić 
	Boćarski klub Veteran Vuka
	LD Kuna Vuka

	UKUPNI TROŠAK PROGAMA/

PROJEKTA (u eurima)
	1.050,00
	3.127,97
	3.500,00
	3.750,00
	9.000,00

	TRAŽENA SREDSTVA ZA FINANCIRANJE (u eurima)
	1.050,00
	3.000,00
	3.500,00
	2.600,00
	8.000,00

	SREDSTVA ODOBRENA ZA FINANCIRANJE (u eurima)
	250,00
	3.000,00
	2.500,00
	2.600,00
	4.000,00


S obzirom na sve gore navedeno, odlučeno je da se udrugama dodijele sredstva sukladno točki II. Odluke.

IV.

Ova odluka stupa na snagu danom donošenja i objavit će se na web stranici Općine Vuka www.opcina-vuka.hr.

Općinski načelnik

Damir Maričić, dipl. oec.

